Biden, prima reacţie după eliminarea dreptului la avort: Sănătatea şi viaţa femeilor sunt în pericol.
Joe Biden a criticat vineri hotărârea Curţii Supreme a SUA care a anulat decizia istorică Roe vs Wade privind avortul. Biden a afirmat că sănătatea şi viaţa femeilor americane sunt acum în pericol. Biden a cerut ca eventualele proteste să rămână paşnice.
Preşedintele SUA Joe Biden a criticat vineri hotărârea Curţii Supreme a SUA care a anulat decizia istorică Roe vs Wade privind avortul, afirmând că sănătatea şi viaţa femeilor americane sunt acum în pericol, informează Reuters."Este o zi tristă pentru Curte şi pentru ţară", a declarat Biden într-un discurs la Casa Albă după pronunţarea hotărârii, despre care a spus că duce ţara înapoi cu 150 de ani.Biden a promis că va continua să lupte pentru drepturile reproductive şi i-a îndemnat pe alegători să trimită în Congres oameni care vor să lucreze pentru a impune dreptul la avort."În această toamnă, Roe este pe buletinul de vot. Libertăţile personale sunt pe buletinul de vot", a spus Biden, referindu-se la decizia istorică din 1973, Roe vs Wade, care a făcut ca avortul să fie legal la nivel naţional.Biden a cerut ca eventualele proteste să rămână paşnice.